Tarybos reglamentas (EEB) Nr. 2006/84
1984 m. liepos 9 d.
numatantis tiesioginį bendradarbiavimą tarp Europos ekonominės bendrijos valstybių narių institucijų, atsakingų už sukčiavimo prevenciją, ir Šveicarijos Konfederacijos kompetentingų institucijų
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 337/79 dėl bendro vyno rinkos organizavimo [1] su paskutiniais pakeitimais, padarytais Reglamentu (EEB) Nr. 1595/83 [2], ypač į jo 64 straipsnio 2 dalį,
atsižvelgdama į Komisijos rekomendaciją,
kadangi, siekiant sudaryti sąlygas imtis veiksmingesnių veiksmų, kad būtų užkirstas kelias sukčiavimui vyno sektoriuje, Reglamento (EEB) Nr. 337/79 64 straipsnio 1 dalies ketvirtoje pastraipoje numatytas tiesioginis bendradarbiavimas tarp valstybių narių atitinkamų institucijų bei tarp jų ir valstybių, kurios nėra narės, kompetentingų institucijų, sudariusių sutartį ar susitarimą su Bendrija; kadangi, siekdama šio tikslo, 1982 m. Bendrija užmezgė ryšius su Šveicarijos institucijomis, kuri sutiko pradėti tokį bendradarbiavimą, remiantis abipusiais įsipareigojimais numatytais pasikeičiant raštais;
kadangi būtina patvirtinti Bendrijos vardu prisiimamą įsipareigojimą,
PRIĖMĖ ŠĮ REGLAMENTĄ:
1 straipsnis
Patvirtinamas Europos ekonominės bendrijos ir Šveicarijos Konfederacijos pasikeitimas raštais, nustatantis tiesioginį Bendrijos valstybių narių institucijų, atsakingų už sukčiavimo prevenciją, ir Šveicarijos kompetentingų institucijų bendradarbiavimą.
Šio pasikeitimo raštais tekstas pridedamas prie šio reglamento.
2 straipsnis
Tarybos pirmininkui pavedama paskirti asmenį, įgaliotą Europos ekonominės bendrijos vardu pasirašyti pasikeitimą raštais.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1984 m. liepos 9 d.